ฮั่งเส็งปิดเช้าทะยาน 261.95 จุด ตามตลาดนิวยอร์ก
ฮั่งเส็งปิดเช้าทะยาน 261.95 จุด ตามตลาดนิวยอร์ก
22 ม.ค. 2559

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 261.95 จุด หรือ 1.41% ปิดภาคเช้าที่ 18,804.10 จุดโดยได้รับแรงหนุนจากการพุ่งขึ้นของตลาดหุ้นนิวยอร์กเมื่อคืนนี้ หลังราคาน้ำมันดีดตัวขึ้น และธนาคารกลางยุโรป (ECB) ส่งสัญญาณผ่อนคลายนโยบายทางการเงินเพิ่มเติม
นายมาริโอ ดรากี ประธาน ECB เปิดเผยในการแถลงข่าวเมื่อวานนี้ว่า ECB จะทำการทบทวนนโยบายการเงินในการประชุมครั้งหน้าในเดือนมี.ค. โดยถ้อยแถลงของนายดรากีเป็นการส่งสัญญาณว่า ECB อาจผ่อนคลายนโยบายมากขึ้น และมีมาตรการกระตุ้นเศรษฐกิจในเดือนมี.ค.